Jong Sumatranen Bond

Jong Sumatranen Bond (JSB; ) adolah organisasi nan batujuan untuak mampaarek hubuangan di antaro murid-murid nan barasa dari Sumatera, mandidiak rang mudo Sumatera untuak manjadi pamimpin bangso sarato baraja jo mangambangkan budayo Sumatera. Organisasi ko didirian pado tanggal 9 Desember 1917 di Jakarta. JSB mampunyoi anam cabang, ampek di Jawa dan duo lai di Sumatera, yakni di Padang jo Bukiktinggi. Babarapo taun kudian, urang-urang mudo Batak kalua dari organisasi ko dek didominasi urang mudo Minangkabau dalam kapangurusannyo. Rang mudo Batak ko mambantuak organisasinyo surang, Jong Batak.

 Awa Mulo 
pra=https://id.wikipedia.org/wiki/Berkas:Taman_Tugu_Jong_Soematra.jpg|jmpl|275x275px|Taman Tugu Jong Soematra di muko Hotel Inna Muara Kota Padang
Lahianyo JSB pado mulonyo banyak diragukan urang banyak. Salah satu di antaronyo iolah redaktur surek kaba Tjaja Sumatra, Said Ali, nan mangatokan baso Sumatera alun matang bagi politik jo umum. Tanpa mangiraukan suaro-suaro miriang tu, anak-anak Sumatra tatok mandirikan organisasinyo surang. Kaum tuo di Minangkabau manantang pagarakan nan dimotori dek kaum mudo ko. Mareka manganggap baso gerakan modern JSB adolah ancaman bagi adaik Minang. Aktivis JSB, Bahder Djohan manyoroti pabedaan persepsi antaro duo generasi ko pado mulo Jong Sumatra.

 Tokoh utamo 

 Adenan Kapau Gani
 Bahder Djohan
 Mohammad Amir
 Mohammad Hatta
 Muhammad Yamin
 Sutan Takdir Alisjahbana

 Rujuakan 

Kategori:Organisasi di Indonesia
Kategori:Sijarah Indonesia
Kategori:Sumpah Pemuda